ประกาศกระทรวงการคลังประกาศกระทรวงการคลังเรื่องคำสั่งรัฐมนตรีให้ไว้แก่ตัวแทนโอนเงินระหว่างประเทศ[๑] อาศัยอำนาจตามความในข้อ๓ แห่งกฎกระทรวง ฉบับที่ ๑๓ (พ.ศ. ๒๔๙๗)ออกตามความในพระราชบัญญัติควบคุมการแลกเปลี่ยนเงิน พุทธศักราช ๒๔๘๕รัฐมนตรีว่าการกระทรวงการคลังออกข้อกำหนดเป็นคำสั่งซึ่งบุคคลที่ขอรับอนุญาตเป็นตัวแทนโอนเงินระหว่างประเทศและบุคคลที่ได้รับอนุญาตเป็นตัวแทนโอนเงินระหว่างประเทศจะต้องปฏิบัติดังต่อไปนี้ข้อ๑ ในประกาศนี้เจ้าพนักงาน หมายความว่าเจ้าพนักงานซึ่งได้รับการแต่งตั้งเพื่อปฏิบัติการตามพระราชบัญญัติควบคุมการแลกเปลี่ยนเงินพุทธศักราช ๒๔๘๕ตัวแทนโอนเงินระหว่างประเทศ หมายความว่าบุคคลที่ได้รับอนุญาตให้ประกอบธุรกิจเป็นตัวแทนโอนเงินระหว่างประเทศรัฐมนตรี หมายความว่า รัฐมนตรีว่าการกระทรวงการคลังข้อ๒ให้ตัวแทนโอนเงินระหว่างประเทศประกอบธุรกิจเกี่ยวกับปัจจัยชำระเงินต่างประเทศได้เฉพาะธุรกิจดังต่อไปนี้(๑)รับโอนเงินตราต่างประเทศจากบุคคลในต่างประเทศเพื่อจ่ายเงินบาทให้ผู้รับในประเทศ(๒)โอนเงินตราต่างประเทศออกนอกประเทศตามคำขอของบุคคลในประเทศเพื่อจ่ายให้ผู้รับในต่างประเทศข้อ ๓[๒] บุคคลที่จะขอรับอนุญาตประกอบธุรกิจเป็นตัวแทนโอนเงินระหว่างประเทศต้องมีคุณสมบัติตามหลักเกณฑ์ที่เจ้าพนักงานประกาศกำหนดโดยให้ยื่นคำร้องขอต่อรัฐมนตรีผ่านธนาคารแห่งประเทศไทยตามหลักเกณฑ์และวิธีการที่เจ้าพนักงานประกาศกำหนด ทั้งนี้ รัฐมนตรีและธนาคารแห่งประเทศไทยจะพิจารณาให้แล้วเสร็จภายใน๖๐ วันทำการนับแต่วันที่ธนาคารแห่งประเทศไทยได้รับคำร้องขอและเอกสารถูกต้องครบถ้วนในกรณีที่ใบอนุญาตสูญหายหรือถูกทำลายในสาระสำคัญให้ตัวแทนโอนเงินระหว่างประเทศยื่นคำร้องขอรับใบแทนใบอนุญาตจากรัฐมนตรีภายใน๓๐ วันนับแต่วันที่รับทราบการสูญหาย หรือถูกทำลาย โดยให้ยื่นคำร้องขอผ่านธนาคารแห่งประเทศไทย ทั้งนี้รัฐมนตรีและธนาคารแห่งประเทศไทยจะพิจารณาให้แล้วเสร็จภายใน ๔๕วันทำการนับแต่วันที่ธนาคารแห่งประเทศไทยได้รับคำร้องขอข้อ๔ ในการประกอบธุรกิจตามข้อ ๒ตัวแทนโอนเงินระหว่างประเทศต้องถือปฏิบัติตามหลักเกณฑ์และวิธีการที่เจ้าพนักงานประกาศกำหนดข้อ ๕[๓]ใบอนุญาตที่รัฐมนตรีให้ไว้แก่ตัวแทนโอนเงินระหว่างประเทศให้ใช้ได้สำหรับสถานที่ประกอบธุรกิจของตัวแทนโอนเงินระหว่างประเทศตามที่ได้ยื่นขอรับอนุญาตไว้เท่านั้นเว้นแต่จะได้รับอนุญาตจากเจ้าพนักงานในกรณีที่ตัวแทนโอนเงินระหว่างประเทศประสงค์จะย้ายสถานที่ประกอบธุรกิจให้ตัวแทนโอนเงินระหว่างประเทศยื่นหนังสือชี้แจงเหตุผลที่ขอย้ายเพื่อขออนุญาตต่อเจ้าพนักงานพร้อมทั้งเอกสารหลักฐานที่เกี่ยวข้องข้อ ๖เมื่อตัวแทนโอนเงินระหว่างประเทศเลิกกิจการ ให้เจ้าของ ผู้จัดการหรือผู้ชำระบัญชีแจ้งต่อเจ้าพนักงานเป็นหนังสือภายใน๑๕ วันนับแต่วันเลิกกิจการพร้อมทั้งส่งคืนใบอนุญาตต่อเจ้าพนักงานด้วยข้อ๗ ใบอนุญาตที่ออกให้นั้นมีอายุ ๑ ปีเมื่อครบกำหนดอายุ ๑ ปีแล้วให้ใบอนุญาตมีอายุต่อไปเป็นคราว ๆ คราวละ ๑ ปีเว้นแต่รัฐมนตรีจะแจ้งเป็นหนังสือไม่ต่ออายุ ก่อนวันครบกำหนดอายุคราวใดคราวหนึ่งไม่น้อยกว่า๓๐ วันข้อ๘ตัวแทนโอนเงินระหว่างประเทศที่ได้รับอนุญาตอยู่ก่อนประกาศฉบับนี้ใช้บังคับเมื่อใบอนุญาตหมดอายุลงหากมีความประสงค์จะประกอบธุรกิจเป็นตัวแทนโอนเงินระหว่างประเทศต่อไปให้ยื่นคำขอประกอบธุรกิจเป็นตัวแทนโอนเงินระหว่างประเทศตามหลักเกณฑ์เช่นเดียวกันกับผู้ขอรายใหม่ข้อ๙ประกาศฉบับนี้ให้ใช้บังคับตั้งแต่วันที่ ๑๑ สิงหาคม พ.ศ. ๒๕๔๗ เป็นต้นไปประกาศ ณ วันที่ ๔สิงหาคม พ.ศ. ๒๕๔๗สมคิด จาตุศรีพิทักษ์รัฐมนตรีว่าการกระทรวงการคลังประกาศกระทรวงการคลังเรื่อง คำสั่งรัฐมนตรีให้ไว้แก่ตัวแทนโอนเงินระหว่างประเทศ (ฉบับที่ ๒)[๔]ข้อ ๓ ประกาศนี้ให้ใช้บังคับตั้งแต่วันที่๒๒ กรกฎาคม พ.ศ. ๒๕๕๘ เป็นต้นไปปริญสินีย์/ผู้จัดทำ๗ สิงหาคม ๒๕๕๘นุสรา/ตรวจ๑ กันยายน ๒๕๕๘[๑] ราชกิจจานุเบกษาเล่ม ๑๒๑/ตอนพิเศษ ๙๐ ง/หน้า ๖/๑๑ สิงหาคม ๒๕๔๗[๒] ข้อ ๓แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนโอนเงินระหว่างประเทศ (ฉบับที่ ๒)[๓] ข้อ ๕แก้ไขเพิ่มเติมโดยประกาศกระทรวงการคลัง เรื่องคำสั่งรัฐมนตรีให้ไว้แก่ตัวแทนโอนเงินระหว่างประเทศ (ฉบับที่ ๒)[๔] ราชกิจจานุเบกษาเล่ม ๑๓๒/ตอนพิเศษ ๑๗๕ ง/หน้า ๕/๒๘ กรกฎาคม ๒๕๕๘